**Janko Tipsarević** (\* 22. juna 1984. Beograd) je profesionalni srpski teniser. U svojoj karijeri od turnira je osvojio dva Fjučrsa i 9 Čelindžera. Pobednik je Otvorenog prvenstva Auatralije za juniore 2001.. Do sada je osvojio tri ATP turnir(Moskva,Kuala Lumpur i Stutgart. Zajedno sa saigračima iz reprezentacije Srbije je osvoijo titulu u Dejvis kupu 2010. Janko je trenutno drugi srpski teniser po ATP rangu. Visok je 180 centimetara i težak 80 kilograma. Profesionalni igrač postao je 2002. godine. Igra desnom rukom. U dosadašnjoj karijeri je osvojio 4.326.999 $.

Janko je poznat kao teniser koji najbolje partije pruža protiv visokoplasiranih tenisera i zato ga često zovu *ubicom favorita*. Čak jedanaest puta je pobeđivao igrače iz TOP 10, a to su Endi Rodik dva puta, Fernando Gonzales, Mihail Južni, David Ferer, Džejms Blejk, Gael Monfis, Endi Mari i Tomaš Berdih.

Teniska karijera
----------------

Tipsarević je počeo da igra tenis 1993. godine, kada je imao 9 godina. Sa osam godina je počeo da igra za Novobeogradski teniski klub, a trener mu je bio rus Roman Savočkin. Kao junior, pobedio je na Otvorenom prvenstvu Auatralije za juniore 2001. godine. Pošto je igrao u četvrtfinalu Otvorenog prvenstva Francuske za juniore, krajem 2001. godine našao se na drugom mestu juniorske ATP liste. Iste godine po prvi put je učestvovao u jugoslovenskoj Dejvis kup reprezentaciji. Prvi fjučres turnir je osvojio 2001. godine u Beogradu. Drugi je osvojio 2002. godine u Meksiku.

Na ATP listi se našao 2003. godine pošto je osvojio prvi čelindžer u Indijanapolisu. Na svom prvom Grend slem je učestvovao 2003. godine i to na Otvorenom prvenstvu SAD kada je izgubio u prvom kolu kfalifikacija. Godine 2004. Janko je učestvovao i izgubio u prvom kolu Otvorenog prvenstva Francuske i Vimbldona. Kasnije je iste godine osvojio dva čelindžera u singlu i jedan u dublu.

Godine 2005. Tipsarević je igrao na 15 ATP turnira, i po prvi put se probio među prvih 100 igrača na ATP listi. Učestvovao je u drugom kolu Otvorenog prvenstva Australije i Francuske. Iste godine stigao je do trećeg kola na Vimbldonu. U dublu je osvojio čelindžer u Napulju. 

Tipsarević u Dejvis kup meču protiv Češke
Godinu 2006. je završio među prvih 100, kao 65. na ATP listi. Osvojio je 4 čelindžera sa skorom 31–8. Od ATP turnira stigao je do četvrtfinala Notingem opena.

Godine 2007. Tipsarević je osvojio čelindžer u Zagrebu. Na Otvorenom prvenstvu Francuske je stigao do 3. kola, a igrao je i u četvrtfinalu Odina Opena. Njegov najveći dotadašnji uspeh je zabeležio 2007. godine kada je učestvovao u osmini finala Vimbldona. Ovaj plasman doveo ga je na 48. mesto ATP liste, i tada se po prvi put našao među prvih 50 igrača.

Godine 2008. stigao je do 3. kola Otvorenog prvenstva Australije, gde je izgubio od prvog tenisera sveta Rodžera Federera nakon 4 i po sata igre, rezulatatom 7-6 (5), 6-7 (1), 7-5, 1-6, 8-10. Do tada Federer nikada nije igrao čak 18 gemova u poslednjem setu.
Iste godine dolazi do 1/4 finala Majami mastersa. Ostvaruje najbolji plasman u karijeri, 33. mesto i dobija status nosioca na Rolan Garosu. Drugu godinu za redom dolazi do 4. kola Vimbldona.

U maju 2009. Janko Tipsarević je uz Viktora Troickog i Nenada Zimonjića kao član reprezentacije Srbije osvojio Svetski kup u Diseldorfu pobedom nad Nemačkom u finalu od 2:1. Arhivirano 2009-10-09 na Wayback Machine-u U oktobru 2009. Tipsarević po drugi put u karijeri osvaja čelindžer u Monsu (Belgija)  Arhivirano 2011-08-12 na Wayback Machine-u i dolazi do prvog finala na ATP turnirima, na Kupu Kremlja u Moskvi gde biva poražen od Mihaila Južnog sa 6–7(5), 6–0, 6–4.

2010. dolazi do finala dubl konkurencije u Čenaju zajedno sa Jen-Sun Luom i u Moskvi sa Vitkorom Troickim. Takođe gubi i drugo ATP finale na turniru u Hertohenbosu. Pobedom nad Endijem Rodikom i plasmanom u treće kolo US open-a. U Dejvis kup meču protiv reprezentacije Češke pobeđuje oba meča i time omogućava reprezentaciji Srbije plasman u finale. Kasnije je u finalu zajedno sa kolegama iz reprezentacija došao do trijumfa u ovom prestižnom takmičenju.

2011 srpski teniser se prvi put našao među top 20. Ostvario je najbolji rezultat na turnirima Masters 1000 serije, stigavši do polufinala Montreala. Na Otvorenom prvenstvu SAD je stigao do četvrtfinala, ostvarivši tako najbolji rezultat kad su u pitanju Grand Slam turniri. Zatim stiže do svoje prve ATP titule u Kuala Lumpuru, pobedivši Marcosa Baghdatisa. Odmah posle Kuala Lumpura Tipsarević stiže i do druge ATP titule u karijeri, pobedivši Viktora Troickog u finalu na Kupu Kremlja. Janko je poznat pod nadimkom *ubica favorita*, što je i dokazao ove sezone pobedivši prvog igrača sveta Novak Đoković i još jedanaest puta tenisere iz top 10.

Finala na ATP turnirima
-----------------------

### Pobede pojedinačno (**2**)

### Porazi pojedinačno (**2**)

| Br. | datum | turnir | podloga | protivnik | rezultat
 |
| --- | --- | --- | --- | --- | --- |
| 1 | 02. oktobar 2011. | Malezija,Kuala Lumpur | tvrda | Kipar **Marcos Baghdatis** | 6:4, 7:5
 |
| 2 | 23. oktobar 2011. | Rusija,Moskva | tvrda | Srbija **Viktor Troicki** | 6:4, 6:2
 |
|

| **Br.** | **Datum** | **Turnir** | **Podloga** | **Protivnik**  | **Rezultat** |
| --- | --- | --- | --- | --- | --- |
| 1 | 25. oktobar 2009. | **Moskva**, Rusija | tvrda | Rusija **Mihail Južni** | 6–7(5), 6–0, 6–4 |
|
| 2 | 19. jun 2010. | **Hertohenbos**, Holandija | tvrda | Ukrajina **Sergej Stahovski** | 6–3, 6–0 |
|

### Porazi u igri parova (**2**)

| **Br.** | **Datum** | **Turnir** | **Podloga** | **Partner** | **Protivnici** | **Rezultat** |
| --- | --- | --- | --- | --- | --- | --- |
| 1 | 10. januar 2010. | Čenaj, Indija | tvrda | Kineski Taipei Jen-Sun Lu | Španija Marsel Granoljes iŠpanija Santjago Ventura | 7–5, 6–2 |
| 1 | 10. oktobar 2010. | **Moskva**, Rusija | tvrda | Srbija Viktor Troicki | Rusija Igor Kunjicin iRusija Dmitrij Tursunov | 7–6 (8), 6-3 |
|

Finala na timskim takmičenjima
------------------------------

### Pobede (**1**)

|  |  |  |  |  |  |  |
| --- | --- | --- | --- | --- | --- | --- |
| **Broj** | **Datum** | **Turnir** | **Podloga** | **Partneri** | **Protivnici u finalu** | **Rezultat** |
| 1. | 24. maj 2009. | Svetski kup, Dizeldorf | Šljaka | Srbija Viktor TroickiSrbija Nenad Zimonjić | Njemačka Rajner ŠitlerNjemačka Filip KolšrajberNjemačka Nikolas KiferNjemačka Miša Zverev | 2–1 |
| 2. | 3.-5. decembar 2010. | Dejvis kup, Beograd | Tvrda | Srbija Novak ĐokovićSrbija Viktor TroickiSrbija Nenad Zimonjić | Francuska Gael MonfisFrancuska Žil SimonFrancuska Majkl LjodraFrancuska Arno Kleman | 3–2 |

Osvojeni čelindžeri i fjučersi (14)
-----------------------------------

#### Pojedinačno (11)

|  |
| --- |
| **Legend** |
| Čelindžeri (9) |
| Fjučrsi (2) |

|  |  |  |
| --- | --- | --- |
| **Broj** | **Datum** | **Turnir** |
| 1. | 21. maj 2001. | Beograd, SR Jugoslavija |
| 2. | 11. novembar 2002. | Meksiko siti, Meksiko |
| 3. | 30. jun 2003. | Cel, Nemačka |
| 4. | 20. oktobar, 2003. | Torens, SAD |
| 5. | 3. maj, 2004. | Ostrava, Češka |
| 6. | 26. jul, 2004. | Belo Horizonte, Brazil |
| 7. | 13. februar, 2006. | Beograd, Srbija |
| 8. | 14. avgust, 2006. | Samarkand, Uzbekistan |
| 9. | 21. avgust, 2006. | Buhara, Uzbekistan |
| 10. | 2. oktobar, 2006. | Mon, Belgija |
| 11. | 14. maj, 2007. | Zagreb, Hrvatska |
| 12. | 11. oktobar, 2009. | Mons, Belgija |

#### Parovi (3)

|  |  |  |
| --- | --- | --- |
| **Broj** | **Datum** | **Turnir** |
| 1. | 31. maj, 2004. | Furt, Nemačka |
| 2. | 7. jun, 2004. | Veiden, Nemačka |
| 3. | 25. mart, 2005. | Napulj, Italija |

Napomene
--------

1. ↑  Tipsarević je nastupao pod zastavom Jugoslavije, kojoj je pripadala Srbija, do 2003; od 2003. do 2006. je igrao pod zastavom SCG; od 2007. igra pod srpskom zastavom

Vanjske veze
------------

***Janko Tipsarević*** na Wikimedijinoj ostavi

* Rezultati mečeva Arhivirano 2008-03-25 na Wayback Machine-u
* Položaj Janka na rang listi tokom godina Arhivirano 2008-03-25 na Wayback Machine-u
* ATP profil

| * p
* r
* u
Srpski teniseri među **200** najboljih rangiranih tenisera sveta u pojedinačno na VTA i ATP listi |
| --- |
| Jelena Janković (Steady8) - Ana Ivanović (Steady17) - Bojana Jovanovski (80)
Novak Đoković (Steady3) - Viktor Troicki (Steady30) - Janko Tipsarević (Steady49) - Ilija Bozoljac (149) - Nikola Ćirić (199)
*rang lista srpskih teniserki na WTA sajtu*
*rang lista srpskih tenisera na ATP sajtu*
Stanje na dan: 29. novembra 2010. |